Louise av Battenberg

Louise av Sverige (Louise Alexandra Marie Irene) (1889–1965) var dronning av Sverige og kong Gustav VI Adolf av Sveriges andre hustru.

Liv og virke
Hun ble født som prinsesse Louise av Battenberg. Hennes far var prins Louis av Battenberg, som i 1917 sa fra seg alle tyske titler og anglifiserte familienavnet Battenberg til Mountbatten. Samtidig ble han adlet til marki av Milford Haven, og datteren Louise ble da kjent som Lady Louise Mountbatten. Moren hennes var prinsesse Victoria av Hessen og ved Rhinen, som var barnebarn av dronning Victoria av Storbritannia. Gjennom søsteren, prinsesse Alice, var Louise tante til hertugen av Edinburgh, dronning Elisabeth IIs ektemann.

3. november 1923 giftet hun seg med kronprins Gustav Adolf av Sverige, enkemannen som senere ble kong Gustav VI Adolf. Ekteskapet var lykkelig, men deres eneste barn var dødfødt.

Dronning Louise døde 7. mars 1965, nær 76 år gammel.

Referanser

 Eksterne lenker 
 Louise Mountbatten hos Historiesajten

Kategori:Svenske dronninger
Kategori:Kongelige briter
Kategori:Personer fra Darmstadt
Kategori:Personer fra Landkreis Darmstadt-Dieburg
Kategori:Fødsler i 1889
Kategori:Dødsfall i 1965